Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2009



Virallinen lehti nro L 250 , 27/09/2011 s. 0197 - 0199



Euroopan parlamentin päätöslauselma, 10. toukokuuta 2011, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2009 EUROOPAN PARLAMENTTI, joka ottaa huomioon Euroopan koulutussäätiön lopullisen tilinpäätöksen varainhoitovuodelta 2009, ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2009 sekä säätiön vastaukset [1], ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008 [3] ja erityisesti sen 17 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0109/2011), A. ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että parlamentti myönsi 5. toukokuuta 2010 Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2008 [5] ja vastuuvapauspäätökseen liitetyssä päätöslauselmassa se muun muassa - totesi, että kun Euroopan koulutussäätiön perustamisesta 7. toukokuuta 1990 annettu neuvoston asetus (ETY) N:o 1360/90 [6] laadittiin vuonna 2008 uudelleen, säätiö sai mahdollisuuden kehittää asiantuntemustaan edellisvuosiin verrattuna uusilla aloilla - ilmaisi huolensa tilintarkastustuomioistuimen havainnoista, jotka koskivat henkilöstön valintamenettelyjen puutteellista avoimuutta, sekä siitä, että Euroopan petostentorjuntavirasto (OLAF) oli puuttunut asiaan ja käynnistänyt tutkimuksen (OF/2009/0370) - kehotti säätiötä raportoimaan henkilöstönsä sijoittamisesta ja huomautti eritoten, että henkilöstöresurssien riittämätön huomioonottaminen vuotuisten suunnitelmien ja toimintakertomusten yhteydessä sisältää tehottomuuden riskin, C. ottaa huomioon, että säätiön määrärahat vuonna 2009 olivat 19100000 euroa eli 0,5 prosenttia pienemmät kuin vuonna 2008, 1. kiinnittää huomiota tilintarkastustuomioistuimen antamaan vahvistukseen, että 19100000 euron talousarviota koskeva tilinpäätös antaa oikeat tiedot säätiön taloudellisesta asemasta 31. päivältä joulukuuta 2009 ja että toimet ja rahavirrat kyseiseltä varainhoitovuodelta ovat säätiön varainhoitoa koskevien sääntöjen mukaiset; Toiminta 2. on tyytyväinen säätiön aikomukseen parantaa ammatillisen koulutuksen järjestelmien toimintaa kumppanimaissaan (nk. Torinon prosessi) ja kehittää kansainvälisten järjestöjen ja kahdenvälisten tukijoiden kanssa yhteinen menetelmä, jotta se voi hoitaa tehtävänsä paremmin; 3. kehottaa jälleen kerran säätiötä esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin säätiön toimintaa eri vuosina; Yhteistyö Euroopan ammatillisen koulutuksen kehittämiskeskuksen (Cedefop) kanssa 4. panee merkille, että säätiön ja Euroopan ammatillisen koulutuksen kehittämiskeskuksen välinen yhteistyösopimus uusittiin marraskuussa 2009 kaudeksi 2010–2013; ottaa huomioon, että säätiö ja kehittämiskeskus laativat joka vuosi yhteistyönsä puitteissa yhteisen työohjelman, joka liitetään kummankin viraston työohjelmaan; pitää myönteisenä säätiön aikomusta raportoida laajemmin tämän yhteisen työohjelman täytäntöönpanosta tulevissa vuotuisissa toimintakertomuksissaan; Budjettihallinto 5. kehottaa säätiötä suunnittelemaan talousarviomenettelyt kurinalaisemmin, jotta voidaan välttää lukuisat määrärahasiirrot; kehottaa säätiötä myös pyytämään hallitukseltaan hyväksynnän, kun siirrot ovat tarpeen; muistuttaa, että tästä määrätään säätiön varainhoitoasetuksessa; 6. muistuttaa myös, että säätiöllä on velvollisuus esittää yhteenveto niiden tulevina varainhoitovuosina suoritettavien maksujen erääntymisaikatauluista, jotka perustuvat aiempina varainhoitovuosina tehtyihin talousarviositoumuksiin (säätiön varainhoitoasetuksen 31 artiklan 2 kohdan mukaisesti); 7. kehottaa säätiötä noudattamaan tarkasti perusasetuksen säännöksiä, erityisesti kun kyseessä ovat määrärahasiirrot osastojen välillä; katsoo kuitenkin, että toimintoperusteinen budjetointi on vaikeaa järjestelmässä, jossa erotetaan henkilöstö- ja hallintomenot toimintamenoista, ja varsinkin virastolle, jonka päätehtävänä on esittää politiikkaa koskevia analyyseja, levittää ja vaihtaa tietoja ja kokemusta sekä tukea valmiuksien lisäämistä kumppanimaissa; Henkilöstö 8. on ilahtunut säätiön lupauksesta aloittaa palvelukseenottomenettelyjensä perusteellinen uudelleentarkastelu vastauksena sisäisen tarkastuksen osaston havaintoihin ja parlamentin suosituksiin; toteaa erityisesti, että säätiön palvelukseenottomenettely on määritelty uudelleen ja siihen on lisätty joitakin vaiheita ja tärkeimpiä tukivälineitä on uudistettu; Sisäinen tarkastus 9. pitää myönteisenä, että säätiö toimitti vastuuvapauden myöntävälle viranomaiselle sisäisen tarkastuksen osaston laatiman säätiön sisäistä tarkastusta koskevan vuosikertomuksen; katsoo, että tämä on osoitus avoimuudesta ja hyvästä käytännöstä ja että kaikkien muidenkin virastojen olisi toimittava näin; 10. ottaa huomioon, että sisäisen tarkastuksen osasto tarkasti vuonna 2009 johtajan tarkastuslausuman osatekijät ja pyrki siten saamaan kohtuullisen varmuuden siitä, että johtajan tarkastuslausuman perustan muodostavat osatekijät ovat asianmukaiset ja vaikuttavat ja että ne ilmoitetaan vuotuisessa toimintakertomuksessa; toteaa sisäisen tarkastuksen osaston havainneen, että johtajan tarkastuslausumaan sisältyvän havainnon perustaksi annettujen, asiaan liittyvien tietojen vähyys voi johtaa lukijaa harhaan; kehottaa sen vuoksi säätiön johtajaa laatimaan havainnot yksityiskohtaisemmin (esittämällä muun muassa tiedot luokitteluperusteista, mahdollisista haitallisista vaikutuksista ja/tai olennaisuudesta ja kielteisten tapahtumien todennäköisyydestä); 11. antaa tunnustusta siitä, että vuonna 2009 sisäisen tarkastuksen osaston antamista kaikkiaan 15 suosituksesta on saatettu päätökseen 11; ottaa huomioon, että vuonna 2009 esitettiin myös 8 uutta sisäisen tarkastuksen yksikön suositusta, jotka koskevat johtajan tarkastuslausumaa, sisäisen valvonnan järjestelmän kuvauksen parantamista, riskinhallinnan yksityiskohtaista kuvausta, tilitapahtumien jälkitarkastusten käyttöönottoa ja sitoumusten ja maksujen riskeihin perustuvaa otantaa sekä yhteisten} indikaattoreiden tavoitearvojen määrittelyä; 12. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan [7]. [1] EUVL C 338, 14.12.2010, s. 149. [2] EYVL L 248, 16.9.2002, s. 1. [3] EUVL L 354, 31.12.2008, s. 82. [4] EYVL L 357, 31.12.2002, s. 72. [5] EUVL L 252, 25.9.2010, s. 182. [6] EYVL L 131, 23.5.1990, s. 1. [7] Hyväksytyt tekstit, P7_TA(2011)0163 (katso tämän virallisen lehden sivu 269). --------------------------------------------------